Verejný Obstarávateľ : Mestská časť Bratislava-Petržalka, Kutlíkova 17, 852 12 Bratislava
PREDMET ZÁKAZKY: Vyhotovenie projektu na realizáciu Digitálneho úradu.

Výzva na predkladanie ponúk 
vypracovaná v súlade  s § 102 zákona  č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z., zákona č. 102/2007 Z.z., zákona č. 232/2008 Z.z. a zákona č. 442/2008 Z.z.( ďalej len „zákon“)

pre zákazku s nízkou hodnotou na poskytnutie služby: Vyhotovenie projektu 
na realizáciu Digitálneho úradu.

1.  Identifikácia verejného obstarávateľa: 
   	Mestská časť Bratislava-Petržalka 
	Sídlo:  	Kutlíkova 17, 852 12 Bratislava
	V zastúpení: 	Milan Ftáčnik, starosta
	IČO: 	603 201
	Kontaktné osoby: 	Ing. Dušan Vávra, Dušan Bachratý

2.  Predmet zákazky:  	Projekt na realizáciu Digitálneho úradu 

3.  Typ zmluvy: 	Zmluva o dielo	

4.   Lehota ukončenia práce: Predloženie ponuky do 28.8.2009  
                                                                                          
5.	Množstvo alebo rozsah predmetu zákazky: 
Predmetom zákazky bude projekt, ktorý môže byť podkladom pre prípravu žiadosti na získanie fondov EÚ.
	Projekt na realizáciu Digitálneho úradu musí obsahovať:
-	vybudovanie portálového riešenia s možnosťou poskytovania elektronických služieb
 	prostredníctvom internetovej stránky mestskej časti, resp. Ústredného portálu verejnej
správy,
-	zriadenie elektronickej podateľne s prepojením na spisovú službu úradu so všetkými
 	zákonnými požiadavkami (elektronický podpis, zaručený elektronický podpis, časová
 	pečiatka, ...),
-	zavedenie interného elektronického podpisu,
-	prevod dokumentov do elektronickej podoby,
-	definovanie procesov nad elektronickými dokumentmi - workflow,
-	vytvorenie spoločných pracovných priestorov,
-	manažovanie projektov,
-	vytvorenie dátovej základne,
-	pripojenie zriadených organizácií k dátovej základni úradu,
-	vytvorenie manažérskeho modulu pre prístup k aktuálnym a komplexným	informáciám,
	- 	prepojenie Digitálneho úradu s  Digitálnym zastupiteľstvom  v potrebnom rozsahu,
	- 	súčasťou projektu budú aj legislatívno-procesné odporúčania.

      Následne sa počíta s realizáciou projektu, ktorá bude predmetom samostatného verejného                      
      obstarávania.

6.   Rozdelenie predmetu zákazky na časti: Nie		 
Ponuka musí byť predložená na celý predmet zákazky podľa bodu 5 tejto výzvy.    Uchádzač predloží jednu ponuku na celý predmet zákazky.

7.   Hlavné podmienky financovania a platobné podmienky 
Platba sa uskutoční v súlade so zmluvou o dielo po prevzatí vykonaného diela na základe vystavenej faktúry. Doba splatnosti faktúry: 30 dní odo dňa doručenia faktúry verejnému obstarávateľovi.
	Verejný obstarávateľ preddavky neposkytuje.     
 
Podmienky účasti vo verejnom obstarávaní 
Na preukázanie splnenia podmienok účasti vo verejnom obstarávaní uchádzač predloží:
-	overenú kópiu o oprávnení podnikať v uvedenej oblasti,
-	čestné vyhlásenie uchádzača, že nemá evidované daňové nedoplatky, nedoplatky
zdravotného, sociálneho a dôchodkového poistenia, alebo overenú kópiu o zapísaní 
do zoznamu podnikateľov (ak je zapísaný do zoznamu),
-	čestné vyhlásenie uchádzača o pravdivosti a úplnosti dokladov, údajov a referencií, 
-	cenovú ponuku (aj v elektronickej forme na CD, DVD) podľa špecifikácie zákazky,
-	návrh postupu vypracovania projektu v súlade s organizačnou štruktúrou miestneho úradu a Koncepciou rozvoja informačných systémov mestskej časti, rešpektujúc súčasný stav (osnova, obsah),
-	zoznam minimálne 7 projektov v oblasti riešení informatizácie samosprávy uskutočnených za posledné tri roky (2006, 2007, 2008) na území SR alebo EÚ. a z toho predloženie minimálne troch referencií/projektu za posledné 3 roky (2006, 2007, 2008), ktoré zrealizoval uchádzač, v oblasti digitalizácie úradu, kde: referencia/projekt bol 
v celkovom rozsahu fakturovanej sumy minimálne 15.000,- EUR bez DPH. 
V referenciách sa vyžaduje uviesť názov organizácie, meno kontaktnej osoby, názov projektu, rok realizácie projektu a potvrdenie že fakturácia za realizovaný projekt bola vyššia ako 15.000,- €. Referencia musí byť podpísaná kontaktnou osobou organizácie, v ktorej uchádzač realizoval projekt,
-	návrh zmluvy o dielo.

9.   Hodnotenie splnenia podmienok účasti vo verejnom obstarávaní 
         Splnenie podmienok účasti bude posudzované na základe predloženia požadovaných dokumentov a dokladov v súlade so zákonom a s touto výzvou . 
                                                                                                                                 
10. Označenie, či sa vyžaduje uviesť mená a odbornú kvalifikáciu osôb zodpovedných
 za plnenie zmluvy:  ÁNO - spolu s doložením potvrdzujúcich dokladov kvalifikácie a vzťahom k predkladateľovi.                                                                 
11. Lehota na predkladanie cenových ponúk
      Ponuku je potrebné zaslať na adresu verejného obstarávateľa podľa bodu 1 tejto výzvy, najneskôr do 28.8. 2009  do 12.00 hod.
 
12. Adresa, na ktorú sa majú ponuky doručiť: adresa verejného obstarávateľa uvedená
 v bode 1 tejto výzvy. 
       Kontaktné osoby: Ing. Dušan Vávra, Dušan Bachratý

13. Ponuky sa predkladajú v slovenskom jazyku
      Ponuka musí mať označenie: „Verejné obstarávanie – neotvárať“;
          - heslo súťaže: „Projekt Digitálny úrad“ a na obálke musí byť spätná adresa
  predkladateľa
          
14. Kritéria na hodnotenie ponúk
40%   	Skúsenosti z realizácie minimálne 7 projektov v oblasti riešení informatizácie samosprávy. Predloženie referencií podľa podmienok účasti vo verejnom obstarávaní 
z realizovaných projektov v hodnote vyššej ako 15.000,- € v samospráve.     
40% 		Cena za celý predmet zákazky s DPH. Ponuková cena bude pozostávať zo súčtu cien 
 	za jednotlivé činnosti a za všetky požadované služby. 
20% 		Súlad predloženej ponuky s Koncepciou rozvoja informačných systémov mestskej
  	časti. 
                                
15. Vyhodnotenie ponúk
      Verejný obstarávateľ na základe prieskumu trhu a jeho vyhodnotenia určí úspešného   uchádzača na základe  vyhodnotenia splnenia kritérií na hodnotenie ponúk a vyzve ho 
na uzavretie zmluvného vzťahu. Percentuálne ohodnotenie sa určí podľa poradia tak, že prvý získa maximálny počet percent a každému ďalšiemu sa odrátajú 2% za každé ďalšie umiestnenie v poradí. Poradie sa určí podľa doložených ukazovateľov požadovaných v kritériách. V prípade rovnosti dosiahnutých ukazovateľov sa k poradiu priradí percentuálne ohodnotenie z priemeru takýchto predkladateľov.

16. Ďalšie informácie verejného obstarávateľa  
Verejný obstarávateľ uzavrie s úspešným uchádzačom zmluvu o dielo podľa Obchodného
zákonníka. 
Verejný obstarávateľ si vyhradzuje právo uverejnené podmienky ponukového konania meniť, alebo ponukové konanie zrušiť.
Verejný obstarávateľ si vyhradzuje právo neuzatvoriť zmluvu o dielo v prípade, 
ak na uvedený predmet obstarávania nebudú poskytnuté a uvoľnené finančné prostriedky z rozpočtu mestskej časti.

V Bratislave: 7.8.2009  	Schválil: Milan Ftáčnik, starosta